**ՏԵՂԵԿԱՆՔ-ՀԻՄՆԱՎՈՐՈՒՄ
«ՑԱՄԱՔԱՍԱՐԻ ՀԻՄՆԱԿԱՆ ԴՊՐՈՑ» ՊՈԱԿ-ՈՒՄ ՆԱԽԱԿՐԹԱՐԱՆԻ ՀԻՄՆՄԱՆ ԴՐԱՄԱՇՆՈՐՀԱՅԻՆ ԾՐԱԳՐԻ ՀԱՄԱՖԻՆԱՆՍԱՎՈՐՄԱՆԸ**

**ՀԱՎԱՆՈՒԹՅՈՒՆ ՏԱԼՈՒ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող որոշման նախագիծը մշակվել է «Տեղական ինքնակառավարման մասին» ՀՀ օրենքի 12-րդ հոդվածի 1-ին մասի 1-ին և 4-րդ կետերով, 18-րդ հոդվածի 42-րդ կետով սահմանված կարգավորումների համատեքստում, հիմք ընդունելով «Կրթական ծրագրերի կենտրոն» N 24-24-PSP «25» դեկտեմբերի 2024 թվականի Դրամաշնորհի պայմանագիրը և «Ցամաքասարի հիմնական դպրոց» ՊՈԱԿ-ի տնօրենի գրությունը։

**Իրավական ակտի ընդունման նպատակը և կարգավորման անհրաժեշտությունը․**Նախագծով առաջարկվում է«Ցամաքասարի հիմնական դպրոց» ՊՈԱԿ-ի շենքում հիմնել նախակրթարան, որը հնարավորություն կտա իրականացնել Ցամաքասար և մոտակա բնակավայրերի նախադպրոցական պարտադիր ուսուցումից դուրս մնացած երեխաների ներգրավմանը նախադպրոցական կրթությանը։Ելնելով վերոգրյալից, համայնքի ավագանու քննարկմանն է ներկայացվում «Ցամաքասարի հիմնական դպրոց» ՊՈԱԿ-ում նախակրթարանի հիմնման Դրամաշնորհային ծրագրի համաֆինանսավորմանը հավանություն տալու վերաբերյալ ավագանու որոշման նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին․**Ավագանու որոշման նախագծի ընդունումն առաջացնում է համայնքի ղեկավարի կողմից այլ իրավական ակտի ընդունման անհրաժեշտություն։

**Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին․**

Ավագանու որոշման նախագծի ընդունման կապակցությամբ համայնքի բյուջեում նախատեսվում է ծախսերի ավելացում4 081 100 (չորս միլիոն ութսունմեկ հազար հարյուր) ՀՀ դրամի չափով։

**Նախագծով առաջարկվող կարգավորումների բնույթն ու նպատակը․**Նախագիծը կրում է անհատական բնույթ, քանի որ պարունակում է վարքագծի կանոն կամ առաջացնում է փաստական հետևանքներ և վերաբերում է միայն դրանում անհատապես նշված անձանց։

**Իրավական ակտի ընդունման դեպքում ակնկալվող արդյունքը․**

Նախագծի ընդունման արդյունքում ակնկալվում է նախադպրոցական պարտադիր ուսուցումից դուրս մնացած երեխաների կրթության պայմանների ստեղծում։